《过采石》
元代·聂古柏

采石江头秋月白，蛾眉亭下滩声咽。绣衣玉斧晓霜寒，同是天涯苦行客。

酒仙一去海生尘，青山三尺埋衣巾。清江白鸟自今古，岸草汀花空复春。

我欲御风游八表，醉里豪情觅三岛。闾阎云深不可攀，回首江南数峰小。

作者简介：元人。官吏部侍郎。武宗至大四年尝与礼部尚书乃马歹等奉使安南。工诗。有《侍郎集》。